Վիկտոր Գենև

Վիկտոր Վիկտորով Գենև (, ), բուլղարացի ֆուտբոլիստ, պաշտպան։

Կարիերա

Ակումբային 
Վիկտոր Գենևը Սոֆիայի «Լևսկի» ֆուտբոլային դպրոցի սան է։ 19 տարեկան հասակում ակումբի հետ կնքել է իր առաջին պրոֆեսիոնալ պայմանագիրը և գրեթե միանգամից վարձավճարով տեղափոխվել է բուլղարական «Մոնտանա» ակումբ, որն այդ ժամանակ խաղում էր Բուլղարիայի երկրորդ դիվիզիոնում։ Անցկացնելով 11 խաղ՝ Գենևը վերադարձել է «Լևսկի», որի կազմում նրա դեբյուտը կայացել է 2008 թվականի մարտի 19-ին Բուլղարիայի առաջնության շրջանակներում Պլովդիվի «Լոկոմոտիվ» ակումբի դեմ խաղում, որն ավարտվել է 0:1 հաշվով հօգուտ «Լոկոմոտիվի»։ 2009 թվականին «Լևսկին» դարձել է Բուլղարիայի չեմպիոն և Սուպերգավաթի խաղարկության հաղթող։ Հուլիսի 15-ին Չեմպիոնների լիգայի որակավորման երկրորդ փուլի շրջանակներում անցկացվող Անդորրայի «Սան Ժուլիս» ակումբի դեմ խաղի ժամանակ տեղի է ունեցել Գենևի դեբյուտը միջազգային մակարդակում։

2010 թվականի հուլիսի 23-ին Գենևը պայմանագիր է կնքել Սոֆիայի «Սլավիա» ակումբի հետ, որի կազմում հուլիսի 31-ին մասնակցել է Բուլղարիայի առաջնությանը, իսկ հոկտեմբերի 17-ին խփել է իր առաջին գոլը՝ գրավելով «Չեռնո Մորե» ակումբի դարպասը։ Մրցաշրջանի արդյունքներով՝ «Սլավիան» զբաղեցրել է 11-րդ տեղը Բուլղարիայի առաջնությունում և հասել մինչև Բուլղարիայի գավաթի առաջնության եզրափակիչ, որտեղ պարտվել է ԲԿՄԱ-ին։

2011 թվականի հուլիսի 21-ին Գենևը մեկ տարով վարձավճարային պայմանագիր է կնքել Սամարայի «Կռիլյա Սովետով» ակումբի հետ։ Ռուսաստանի Պրեմիեր լիգայում նրա դեբյուտը կայացել է օգոստոսի 1-ին Պերմի «Ամկար» ակումբի դեմ խաղում, որն ավարտվել է 1:1 հաշվով։ 2012 թվականի հունվարին պայմանագիր է կնքել «Ալեքսանդրիա» ակումբի հետ, որի կազմում անցկացրել է 9 խաղ և խփել 2 գոլ։ Այնուհետև կրկին վերադարձել է «Սլավիա»։

Խաղացել է Ղազախստանի «Սպարտակ», շոտլանդական «Սենտ Միրեն» և ռումինական «Պետրոլուլ» ակումբներում։

2016 թվականի փետրվարի 13-ին Գենևը պայմանագիր է կնքել Մինսկի «Դինամո» ակումբի հետ։ Կես տարվա ընթացքում մասնակցել է 3 խաղի՝ երկուսը առաջնությունում, մեկը՝ Գավաթի առաջնությունում (երկու անգամ դուրս է եկել փոխարինման և մեկ անգամ փոխարինվել է)։ 2016 թվականի հուլիսի 12-ին հայտնի է դարձել, որ ֆուտբոլիստի հետ ակումբի պայմանագիրը խզվել է։

Հավաքականում 
Վիկտոր Գենևը Բուլղարիայի երիտասարդական հավաքականի կազմում մասնակցել է 2011 թվականի Եվրոպայի առաջնության որակավորման փուլին՝ անցկացնելով 5 խաղ և խփելով 1 գոլ։ Միակ գոլը Վիկտոր Գենևը խփել է 2009 թվականի սեպտեմբերի 9-ին Շվեդիայի հավաքականի դեմ արտագնա խաղում՝ հանդիպման 34-րդ րոպեին հավասարեցնելով հաշիվը, սակայն դա չի փրկել բուլղարացիներին պարտությունից։ 2010 թվականի նոյեմբերի 11-ին Բուլղարիայի ազգային հավաքականի մարզիչ Լոթար Մաթեուսը Գենևին հրավիրել է նախապատրաստվելու Սերբիայի հավաքականի դեմ խաղին։

Ձեռքբերումներ 
  «Լևսկի»
 Բուլղարիայի չեմպիոն 2008/09
 Բուլղարիայի սուպեր գավաթակիր -2009
  «Սլավիա» (Սոֆիա)
 Բուլղարիայի գավաթի առաջնության եզրափակչի մասնակից- 2010/11

Ծանոթագրություններ

Արտաքին հղումներ 
 Էջը «Դինամո» (Մինսկ) ֆուտբոլային ակումբի պաշտոնական կայքում 
 Էջը «Կռիլյա Սովետով» ֆուտբոլային ակումբի պաշտոնական կայքում
 Էջը «Սլավիա» (Սոֆիա) ֆուտբոլային ակումբի պաշտոնական կայքում 
 Էջը Ռուսաստանի Պրեմիեր լիգայի կայքում 
 Ֆուտբոլիստի էջը UEFA կայքում 
 Ֆուտբոլիստի էջը transfermarkt.de կայքում 
 Էջն Ուկրաինայի ֆուտբոլի ֆեդերացիայի կայքում 
 Էջը LevskiSofia.info կայքում 

Բուլղարացի ֆուտբոլիստներ
Ֆուտբոլի պաշտպաններ
Կռիլյա Սովետովի ֆուտբոլիստներ
Ռուսաստանի Պրեմիեր Լիգայի խաղացողներ